
	תיקון סעיף 9א
	1.
	בפקודת מס הכנסה[footnoteRef:2], בסעיף 9א, אחרי סעיף קטן (ב1) יבוא: [2:  דיני מדינת ישראל, נוסח חדש 6, עמ' 120.] 


	
	
	"(ב2) קצבה שמקבל יחיד שהגיע לגיל פרישה, שאינה עולה על השכר הממוצע במשק, פטורה ממס; לעניין סעיף זה, "השכר הממוצע במשק" – כהגדרתו בסעיף 3 (ה3)(2)."


דברי הסבר
כיום, אנשים שהגיעו לגיל פרישה וחיים מקצבה שנתית מחויבים בתשלומי מס הכנסה מקצבתם. אנשים שהגיעו לגיל פרישה לרוב אינם עובדים, ומקורות הכנסתם מצומצמים אם בכלל. עם זאת הם עדיין נושאים בנטל של הוצאות קבועות שעליהם לשלם כדי להתקיים בכבוד הראוי.
מוצע בזאת לסייע לאנשים שהגיעו לגיל פרישה ולפטור אותם מתשלומי מס הכנסה החלים על קצבת הפנסיה שהם מקבלים, כדי שיוכלו ליהנות מתשלום מרבי של הפנסיה.
[bookmark: _GoBack] הצעות חוק זהות הונחו על שולחן הכנסת השמונה-עשרה על ידי חבר הכנסת חיים כץ (פ/369/18), על שולחן הכנסת העשרים על ידי חברת הכנסת סופה לנדבר וקבוצת חברי הכנסת (פ/2325/20), על ידי חבר הכנסת דב חנין וקבוצת חברי הכנסת (פ/3706/20) ועל ידי חברת הכנסת קסניה סבטלובה (פ/3952/20), על שולחן הכנסת העשרים ושתיים ועל שולחן הכנסת העשרים ושלוש על ידי חבר הכנסת עודד פורר וקבוצת חברי הכנסת (פ/959/22; פ/1885/23).
הצעת החוק זהה לפ/1885/23 ולפיכך לא נבדקה מחדש על ידי הלשכה המשפטית של הכנסת.

